CELEX: 52009DP0025
Language: fi
Date: 2009-10-07 00:00:00
Title: Rahoitus-, talous- ja sosiaalikriisiä käsittelevän erityisvaliokunnan asettaminen ja sen toimivallan, jäsenmäärän ja toimikauden keston määrittely Euroopan parlamentin päätös 7. lokakuuta 2009 rahoitus-, talous- ja sosiaalikriisiä käsittelevän erityisvaliokunnan asettamisesta ja sen toimivallan, jäsenmäärän ja toimikauden keston määrittelystä

26.8.2010   
            
            
               FI
            
            
               Euroopan unionin virallinen lehti
            
            
               CE 230/11
            
         Keskiviikko 7. lokakuuta 2009Rahoitus-, talous- ja sosiaalikriisiä käsittelevän erityisvaliokunnan asettaminen ja sen toimivallan, jäsenmäärän ja toimikauden keston määrittely
   P7_TA(2009)0025
   Euroopan parlamentin päätös 7. lokakuuta 2009 rahoitus-, talous- ja sosiaalikriisiä käsittelevän erityisvaliokunnan asettamisesta ja sen toimivallan, jäsenmäärän ja toimikauden keston määrittelystä
   2010/C 230 E/03
   
      Euroopan parlamentti, joka
   ottaa huomioon puheenjohtajakokouksen 17. syyskuuta 2009 tekemän päätöksen ehdottaa rahoitus-, talous- ja sosiaalikriisiä käsittelevän erityisvaliokunnan asettamista ja sen toimivallan, jäsenmäärän ja toimikauden keston vahvistamista,
   ottaa huomioon työjärjestyksen 184 artiklan,
   
               1.
            
            
               päättää asettaa rahoitus-, talous- ja sosiaalikriisiä käsittelevän erityisvaliokunnan, jonka toimivaltaan kuuluu
               
                           a)
                        
                        
                           analysoida ja arvioida rahoitus-, talous- ja sosiaalikriisin laajuutta, sen vaikutusta Euroopan unioniin ja sen jäsenvaltioihin sekä globaalin hallinnon tilaan ja ehdottaa asianmukaisia toimia sellaisten terveiden ja vakaiden rahoitusmarkkinoiden jälleenrakentamiseksi pitkällä aikavälillä, jotka mahdollistavat kestävän kasvun, sosiaalisen koheesion ja työllisyyden tukemisen kaikilla tasoilla, sekä esittää arvio näiden toimien vaikutuksista ja toisaalta toimimatta jättämisen kustannuksista;
                        
                     
                           b)
                        
                        
                           analysoida ja arvioida yhteisön lainsäädännön tähänastista täytäntöönpanoa kaikilla asianomaisilla aloilla sekä kestävän ja laadukkaan kasvun ja pitkän aikavälin investointien tukemiseksi jäsenvaltioissa toteutettujen toimien koordinointia, jotta voidaan torjua työttömyyttä ja reagoida väestökehityksen ja ilmastonmuutoksen aiheuttamiin haasteisiin kunnioittaen samalla toissijaisuusperiaatetta;
                        
                     
                           c)
                        
                        
                           luoda tätä varten tarvittavia kontakteja ja järjestää kuulemistilaisuuksia Euroopan unionin toimielinten, kansallisten, eurooppalaisten ja kansainvälisten elinten ja foorumien, jäsenvaltioiden ja kolmansien maiden kansallisten parlamenttien ja hallitusten sekä tiedeyhteisön, yritysten ja kansalaisyhteiskunnan (työmarkkinaosapuolet mukaan lukien) edustajien kanssa ja läheisessä yhteistyössä pysyvien valiokuntien kanssa;
                        
                     
         
               2.
            
            
               päättää, että koska näitä aloja koskevan yhteisön lainsäädännön hyväksymisestä, seurannasta ja täytäntöönpanosta vastaavien Euroopan parlamentin pysyvien valiokuntien toimivaltuudet eivät muutu, erityisvaliokunta voi antaa suosituksia toteutettaviksi toimenpiteiksi tai aloitteiksi läheisessä yhteistyössä pysyvien valiokuntien kanssa;
            
         
               3.
            
            
               päättää, että erityisvaliokuntaan nimetään 45 jäsentä;
            
         
               4.
            
            
               päättää, että erityisvaliokunnan toimikausi on 8. lokakuuta 2009 alkaen kaksitoista kuukautta ja että toimikautta voidaan pidentää; päättää, että valiokunta antaa parlamentille välimietinnön ja loppumietinnön, johon sisällytetään mahdolliset suositukset toteutettaviksi toimenpiteiksi tai aloitteiksi.